b'\n_START_ARTICLE_\nCesar Sujzej\n_START_SECTION_\nLegenda\n_START_PARAGRAPH_\nSodobni strokovnjaki so postavili pod vpra\xc5\xa1aj obstoj vsaj prvih devetih cesarjev; Sujzejev potomec cesar Sud\xc5\xbein je prvi, za katerega sklepajo, da je dejansko obstajal. Ime Sujzej-tenno\xc2\xa0mu je bilo dodeljeno posmrtno\xc2\xa0v \xc4\x8dasu cesarja Kanmuja. Zgodovinarji ga obravnavajo kot "legendarno osebnost", saj so podatki o njegovem \xc5\xbeivljenju redki in pogosto nezanesljivi. \xc5\xa0ele vladavini cesarja Kinmeja v 6. stoletju lahko pripi\xc5\xa1emo preverljive datume, imena in \xc4\x8dasi vladanja zgodnjih cesarjev so bili potrjeni kot tradicionalni v \xc4\x8dasu cesarja Kanmuja, 50. vladarja dinastije Jamato._NEWLINE_V Kod\xc5\xbeikiju je zapisano kaj\xc2\xa0malo ve\xc4\x8d kot njegovo ime in rodoslovje. Nihon \xc5\xa0oki\xc2\xa0je bolj zgovoren, \xc4\x8deprav je razdelek o njegovem \xc5\xbeivljenju zgolj miti\xc4\x8den in skoraj v celoti izrezan iz platna kitajskih legend. Trenutno ima kljub pomanjkanju dokazov o obstoju cesarsko posve\xc4\x8deno lastno sveti\xc5\xa1\xc4\x8de (misasagi) z mavzolejem v Ka\xc5\xa1ihari, imenovano Cukida no oka no e no misasagi. Uvr\xc5\xa1\xc4\x8dajo ga kot prvega med osmimi nedokumentiranimi cesarji (\xe6\xac\xa0\xe5\x8f\xb2\xe5\x85\xab\xe4\xbb\xa3 "Ke\xc5\xa1\xc5\xa1i-ha\xc4\x8didaj"), ki nimajo legend, povezanih s svojimi \xc5\xbeivljenji._NEWLINE_V Kod\xc5\xbeikiju pa vseeno najdemo zapise o njegovem vzponu na prestol. Sejzej naj bi bil mlaj\xc5\xa1i sin D\xc5\xbeinmujeve glavne \xc5\xbeene Himetatarajsukejorihime. Najprej je bil kronski princ njegov starej\xc5\xa1i brat Kanjajmimi. Po D\xc5\xbeinmujevi smrt si je sin njegove ni\xc5\xbeje \xc5\xbeene Ahiracuhime, Tagi\xc5\xa1imimi, \xc5\xbeelel prisvojiti prestol. Sujzej je spodbujal starej\xc5\xa1ega brata, da si izbori pravico do prestola, a ga oblil strah, zato je Sujzej prevzel nalogo. Ko je ubil svojega rivala, se je njegov brat odpovedal pravici do prestola, saj je bil pogumnej\xc5\xa1i in s tem bolj vreden naziva. Zgodba bi lahko bila samo poskus razlage starodavne prakse ultimogeniture, kjer je zadnjerojeni otrok prejel nasledstvene pravice, kar je kasneje zamenjala praksa primogeniture, pravice prvorojenca._NEWLINE_D\xc5\xbeien zapi\xc5\xa1e, da je bil Sujzej eden od sinovi cesarja D\xc5\xbeinmuja\xc2\xa0in da je vladal iz pala\xc4\x8de Takaoka-ne-mija pri\xc2\xa0Kacuragi na prostoru kasnej\xc5\xa1e province Jamato. Njegovo posmrtno ime pomeni "radostno zdrav mir".\xc2\xa0Ni dvoma, da je ime kitajskega izvora in budisti\xc4\x8dno po implikaciji, kar nakazuje, da je bilo pridano stoletja kasneje, v \xc4\x8dasu, ko so bile v Kod\xc5\xbeiki zapisane legende o dinastiji Jamato.'